เลออน ชวาตสแมน

เลออน ชวาตสแมน ( หรืออาจสะกดเป็น Szwarcman, Szwarzman, Schwarzman, Schwarzmann; ค.ศ. 1887, วอร์ซอ – ค.ศ. 1942, เอาชวิทซ์) เป็นผู้เชี่ยวชาญหมากรุกสากลชาวโปแลนด์–ฝรั่งเศสChess Notes by Edward Winter

เขาเกิดในกรุงวอร์ซอ ประเทศโปแลนด์ (จักรวรรดิรัสเซีย) ในครอบครัวชาวยิว และเข้าศึกษาในเซนต์ปีเตอส์เบิร์ก ใน ค.ศ. 1911 เขาได้คะแนนเสมอกันสำหรับอันดับ 5 และ 6 ที่เซนต์ปีเตอส์เบิร์ก (อิลยา ราบิโนวิช และพลัทซ์ เป็นฝ่ายชนะ) ส่วนในปี ค.ศ. 1913 เขาได้อันดับ 2 ต่อจากพลัทซ์ ที่เซนต์ปีเตอส์เบิร์ก

หลังสงครามโลกครั้งที่หนึ่ง เขาอาศัยอยู่ในประเทศโปแลนด์ ครั้นในปี ค.ศ. 1919 เขาได้อันดับ 6 ที่วอร์ซอ (ซิสวาฟ เบสิสมัน เป็นฝ่ายชนะ) และใน ค.ศ. 1924 เขาได้คะแนนเสมอกันสำหรับอันดับ 4 และ 5 ร่วมกับดาวิด เซพิออร์กา ต่อจากอเล็กซานเดอร์ เฟลมแบร์ก และชนะโมอีเซ โลสกี

ช่วงกลางคริสต์ทศวรรษ 1920 เขาย้ายไปประเทศฝรั่งเศส โดยในปี ค.ศ. 1926 ชวาตสแมนคว้าแชมป์การแข่งหมากรุกสากลชิงแชมป์นครปารีสครั้งที่ 2 ครั้นในปี ค.ศ. 1927 เขาได้คะแนนเสมอกันสำหรับอันดับ 2 และ 3 ร่วมกับเฮนรี กรอบ ต่อจากวิลเฮล์ม ออร์บัค ที่ไฮอีเรส และใน ค.ศ. 1927 เขาได้คะแนนเสมอกันสำหรับอันดับ 10 ถึง 12 ที่ปารีส (อับราฮัม บารัตส์ เป็นฝ่ายชนะ) ส่วนในปี ค.ศ. 1928 เขาได้คะแนนเสมอกันสำหรับอันดับ 2 และ 3 ร่วมกับโยเซฟ ซูเคียรมัน ต่อจากบารัตส์ในรายการชิงแชมป์ปารีสครั้งที่ 4 จากนั้นใน ค.ศ. 1929 เขาได้คะแนนเสมอกันสำหรับอันดับ 8 และ 9 ที่ปารีส (ซาเวียลลี ตาร์ตาโกเวอร์ เป็นฝ่ายชนะ) Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 2004-09-01 และใน ค.ศ. 1936 เขาได้แข่งในรายการชิงแชมป์ปารีสครั้งที่ 12 (นิโคลัส รอสโซลิโม เป็นฝ่ายชนะ)

ในช่วงสงครามโลกครั้งที่สอง เขาถูกจับและถูกส่งตัวไปยังค่ายกักกันเอาชวิทซ์ ซึ่งเขาเสียชีวิตเมื่อวันที่ 3 กันยายน ค.ศ. 1942

 อ้างอิง 

หมวดหมู่:ชาวยิวโปแลนด์
หมวดหมู่:นักหมากรุกสากลชาวโปแลนด์
หมวดหมู่:นักหมากรุกสากลชาวฝรั่งเศส
หมวดหมู่:นักหมากรุกสากลชาวยิวที่เสียชีวิตในฮอโลคอสต์
หมวดหมู่:นักหมากรุกสากลที่เสียชีวิตในค่ายกักกันนาซี
หมวดหมู่:บุคคลจากเซนต์ปีเตอส์เบิร์ก
หมวดหมู่:บุคคลจากวอร์ซอ
หมวดหมู่:ชาวฝรั่งเศสเชื้อสายโปแลนด์